Folketing
2001-05-21

Lad os se, om der er interesse for hos landdistriktsvirksomhederne at deltage og levere data til systemet, og lad os derefter se, om der er behov for mere. Jeg skal slutte med at sige, at jeg naturligvis er parat til inden for rammerne af den eksisterende lovgivning at se på, om vi kan gøre tingene mere smidigt, end vi gør det i dag. Det er klart. Det er jeg naturligvis indstillet på, men lad mig sige, at en af de ting, der gør det her land så rart at færdes i, er, at vi ikke har sat informationsskilte for virksomheder op overalt. Det er en af de ting, som virkelig er dejlig.